જ્યારે સાબરકાંઠા જિલ્લા કોંગ્રેસ સમિતિ દ્વારા ભાજપ સરકારની ખેડૂત વિરોધી નીતિને વખોડવા જિલ્લાના તમામ તાલુકા મથકોએ રસ્તા રોકીને ચક્કાજામનો કાર્યક્રમ આપવામાં આવ્યો હતો, જેમાં હિંમતનગરના મોતીપુરા ખાતે ઉદેપુર-અમદાવાદ હાઈવે પર ટાયરો સળગાવીને વાહનો રોકવામાં આવતાં સાબરડેરી સુધી વાહનોના ટાયર થંભી ગયા હતા, જો કે જિલ્લા પોલીસ વડા પી. એલ. માલ સહિત પોલીસે તાત્કાલિક પગલાં લઈને રસ્તો ખુલ્લો કરતાં વાહનચાલકોએ રાહતનો દમ લીધો હતો.